Κάρλο Αντσελότι

Ο Κάρλο Αντσελότι (Carlo Ancelotti, γεννήθηκε 10 Ιουνίου 1959) είναι Ιταλός πρώην παίκτης και νυν προπονητής ποδοσφαίρου. Από την 26η Μαΐου του 2025 είναι προπονητής της εθνικής Βραζιλίας . Κατά την επαγγελματική του καριέρα ως ποδοσφαιριστής, αγωνίστηκε στην Πάρμα, στη Ρόμα και στη Μίλαν, ενώ υπήρξε διεθνής με την εθνική ομάδα της χώρας του.

 Καριέρα σε συλλόγους 
Ξεκίνησε την καριέρα του το 1974 στην Πάρμα. Το 1979 μετακόμισε στη Ρόμα όπου έμεινε για 8 χρόνια, ενώ ήταν και αρχηγός της ομάδας. Στη Ρόμα κέρδισε το πρωτάθλημα της Α' Κατηγορίας το 1983 και το Κύπελλο 4 φορές. Από το 1987 μέχρι το 1992 αγωνίστηκε στη Μίλαν κερδίζοντας 2 Τσάμπιονς Λιγκ και 2 πρωταθλήματα.

 Διεθνής καριέρα 
Έκανε το ντεμπούτο του στις 6 Ιανουαρίου 1981 σε παιχνίδι απέναντι στην Εθνική Ελβετίας. Συμμετείχε στα Μουντιάλ του 1986 και 1990.

 Προπονητική καριέρα 
Ξεκίνησε από τη Ρετζιάνα το 1995 στη Β' Εθνική, όπου κέρδισε την άνοδο στην Α' Κατηγορία.
Συνέχισε στην Πάρμα, όπου τερμάτισε στη δεύτερη θέση του πρωταθλήματος κερδίζοντας θέση Τσάμπιονς Λιγκ. Συνέχισε στη Γιουβέντους, όπου ξεκίνησε με καλές προϋποθέσεις, αλλά η ανικανότητα να κατακτήσει το πρωτάθλημα τον έφερε εκτός ομάδας.

Το 2001 ανέλαβε τη Μίλαν, ομάδα στην οποία είχε ολοκληρώσει την ποδοσφαιρική του καριέρα. Στην πρώτη χρονιά έφτασε στα ημιτελικά του Τσάμπιονς Λιγκ. Τη χρονιά 2002–03, και μετά από πολλές αλλαγές στο ρόστερ της ομάδας, κέρδισε το Τσάμπιονς Λιγκ νικώντας τη Γιουβέντους στον τελικό. Ακολούθησαν πολύ επιτυχημένα χρόνια, καθώς η Μίλαν κέρδισε άλλο ένα Τσάμπιονς Λιγκ το 2006–07, ενώ το 2004–05 ήταν φιναλίστ.

Τον Ιούνιο του 2009 εγκαταλείπει για πρώτη φορά την Ιταλία για να συνεχίσει στην Τσέλσι. Στο νησί κατάφερε να κερδίσει το Σούπερ Καπ το 2009, αλλά και πρωτάθλημα και κύπελλο το 2010. Μετά από άσχημη πορεία το 2011 και ανικανότητα στο να βρεθούν παίκτες να αλλάξουν την εικόνα της ομάδας, παρά τα 60 εκατομμύρια για τον Φερνάντο Τόρρες και τα 25 εκατομμύρια για τον Νταβίντ Λουίζ, απολύθηκε από την ομάδα και, σύμφωνα με δημοσιεύματα, οι νέοι Άραβες ιδιοκτήτες της Παρί Σεν Ζερμέν συμφώνησαν μαζί του για συμβόλαιο δύο ετών.

Λαμβάνοντας υπόψη μόνο τη σημερινή μορφή του ανώτατου ευρωπαϊκού κυπέλλου συλλόγων, δηλαδή από το 1992 και μετά, το Μάιο του 2014 έγινε ο μοναδικός προπονητής που έχει κατακτήσει τρεις φορές το Τσάμπιονς Λιγκ, έπειτα από την κατάκτηση του εν λόγω τίτλου από τη Ρεάλ. Την 1η Ιουνίου του 2021, η Ρεάλ Μαδρίτης ανακοίνωσε την επέκταση του συμβολαίου του για τα επόμενα τρία χρόνια. Το 2022 κατέκτησε το Πρωτάθλημα με τη Ρεάλ και το Τσάμπιονς Λιγκ για τέταρτη φορά, ο πρώτος προπονητής που κατάφερε κάτι τέτοιο. Στις 2 Νοεμβρίου 2022 με την νίκη της Ρεάλ επί της Σέλτικ Γλασκώβης (5–1) έγινε ο πιο πολυνίκης προπονητής στην ιστορία του Ευρωπαϊκού Κυπέλλου Πρωταθλητριών / Τσάμπιονς Λιγκ με 103 νίκες ξεπερνώντας τον Άλεξ Φέργκιουσον. Στις 17 Μαΐου του 2023 ξεπέρασε τον Άλεξ Φέργκιουσον και στις συμμετοχές στο Τσάμπιονς Λιγκ καθώς καθοδήγησε κάποια ομάδα για 191η φορά στην κορυφαία διασυλλογική διοργάνωση κι έγινε ο πρώτος προπονητής σε συμμετοχές στο θεσμό. Το 2024 κατέκτησε τον κορυφαίο ευρωπαϊκό διασυλλογικό τίτλο για πέμπτη φορά στην καριέρα του, ενώ με την κατάκτηση του Διηπειρωτικου Κυπέλου του 2024 έφτασε τους 24 διεθνείς τίτλους, τους περισσότερους στην ποδοσφαιρική ιστορία για προπονητή.

Το 2025, μετά από μία αδύναμη χρονιά για τη Ρεάλ, ανακοινώθηκε η λύση του συμβολαίου του και η πρόσληψή του από την Εθνική Ανδρών της Βραζιλίας, καθιστώντας τον τον πρώτο μη Βραζιλιάνο ομοσπονδιακό τεχνικό στην ιστορία της ομάδος.

 Τίτλοι 
 Τίτλοι ως παίκτης 
Ρόμα
 Πρωτάθλημα: 1983
Κύπελλο: 1980, 1981, 1984, 1986

Μίλαν
Πρωτάθλημα: 1988, 1992
Σούπερ Καπ: 1988
Κύπελλο Πρωταθλητριών: 1989, 1990
Ευρωπαϊκό Σούπερ Καπ: 1990
Διηπειρωτικό: 1989

Εθνική Ιταλίας
 Παγκόσμιο Κύπελλο Ποδοσφαίρου 3η θέση: 1990

 Διακρίσεις ως προπονητής 

Γιουβέντους

Κύπελλο Ιντερτότο: 1999

Μίλαν 
Πρωτάθλημα: 2004
Κύπελλο: 2003
Σούπερ Καπ: 2004
Τσάμπιονς Λιγκ : 2003, 2007 runner-up: 2005
ΟΥΕΦΑ Σούπερ Καπ: 2003, 2007
Παγκόσμιο Κύπελλο Συλλόγων: 2003, 2007

Τσέλσι 
Πρέμιερ Λιγκ: 2010
Κύπελλο Αγγλίας: 2010
Σούπερ Καπ Αγγλίας: 2009

Παρί Σεν Ζερμέν 
Πρωτάθλημα: 2013

Μπάγερν Μονάχου 
Πρωτάθλημα: 2017
Σούπερ Καπ: 2016, 2017

Ρεάλ Μαδρίτης 
Πρωτάθλημα: 2022, 2024
Κύπελλο: 2014, 2023
Σούπερ Καπ: 2022, 2024
Τσάμπιονς Λιγκ: 2014, 2022, 2024
ΟΥΕΦΑ Σούπερ Καπ: 2014, 2022, 2024
Παγκόσμιο Κύπελλο Συλλόγων: 2014, 2022
Διηπειρωτικό Κύπελλο ΦΙΦΑ: 2024

 Δείτε επίσης 
 Κατάλογος των προπονητών που βγήκαν νικητές στο πρωτάθλημα ποδοσφαίρου της Αγγλίας

 Πηγές 

 national-football-teams.com Στατιστικά
 soccerbase.com Στατιστικά

 Παραπομπές 

 Εξωτερικοί σύνδεσμοι 



Κατηγορία:Ιταλοί ποδοσφαιριστές
Κατηγορία:Ιταλοί προπονητές ποδοσφαίρου
Κατηγορία:Ποδοσφαιριστές Ρόμα
Κατηγορία:Ποδοσφαιριστές ΑΚ Μίλαν
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ιταλίας
Κατηγορία:Προπονητές ποδοσφαίρου Τσέλσι ΦΚ
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Ευρωπαϊκού Πρωταθλήματος 1988
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πάρμα ΦΚ
Κατηγορία:Προπονητές ποδοσφαίρου Γιουβέντους
Κατηγορία:Προπονητές ποδοσφαίρου ΑΚ Μίλαν
Κατηγορία:Προπονητές ποδοσφαίρου Πάρμα ΦΚ
Κατηγορία:Προπονητές ποδοσφαίρου Παρί Σεν Ζερμέν
Κατηγορία:Προπονητές ποδοσφαίρου Ρεάλ Μαδρίτης
Κατηγορία:Προπονητές ποδοσφαίρου ΑΚ Ρετζιάνα 1919
Κατηγορία:Προπονητές ποδοσφαίρου Μπάγερν Μονάχου
Κατηγορία:Προπονητές ποδοσφαίρου Έβερτον
Κατηγορία:Προπονητές ποδοσφαίρου Εθνικής Βραζιλίας
Κατηγορία:Προπονητές Πριμέρα Ντιβιζιόν
Κατηγορία:Προπονητές της Πρέμιερ Λιγκ
Κατηγορία:Προπονητές νικητές ΟΥΕΦΑ Τσάμπιονς Λιγκ
Κατηγορία:Προπονητές ποδοσφαίρου Σέριε Α
Κατηγορία:Προπονητές ποδοσφαίρου Μπούντεσλιγκα